cyanic-selkie/wikianc huggingface dataset:
1946. aasta Helsingi maleturniir
Kümne osavõtjaga turniiril esindasid Soomet kaheksa mängijat, sealhulgas neljakordne Soome meister Eero Böök, 1945. aasta Soome meister Ilmari Solin, samuti Aatos Fred, kes aasta pärast tuli Soome meistriks ja Kaarle Ojanen, kes hiljem tuli 13-kordseks Soome meistriks.
Turniiril said kaksikvõidu külalismängijad.
Turniiri lõpptulemus
1. Ragozin 7,5 p, 2. Lissitsõn 7 p, 3. Ojanen 5,5 p, 4.–6. Fred, Kiuru ja Böök 4,5 p, 7. Rantanen 3,5 p, 8. Laisaari 3 p, 9.–10. Palomaa ja Solin 2,5 p.
Jakõmivka (Orativi rajoon)
Jakõmivka (ukraina keeles Якимівка) on küla Ukrainas Vinnõtsja oblastis Orativi rajoonis. Elanike arv on 1329. Pindala on 4,251 km².
Mihhail Alpatov
Mihhail Alpatov (10. detsember 1902 Moskva – 9. mai 1986 Moskva) oli nõukogude kunsti ajaloolane.
Valik teoseid
Originaali tiitel: Michael W. Alpatow,  "Geschichte der Kunst", Bänd I, Dresden, 1960. Autori soovil oli eestikeelse tõlke aluseks väljaanne: Michael W. Alpatow, "Geschichte der Kunst", Bänd II, Dresden 1964.
Velda Rüütli
Velda Aurora Rüütli (24. juuli (vkj)/ 6. august 1912 Tallinn – 11. veebruar 1958 Tartu) oli eesti arstiteadlane ja stomatoloog.
Elulugu
Velda Rüütli oli pagari tütar.
Ta lõpetas 1932. aastal Eesti Noorsoo Kasvatuse Seltsi Tütarlaste Gümnaasiumi Tartus ja 1940 Tartu Ülikooli arstina. Akadeemiliselt oli ta Korporatsioon Indla liige. Täiendas end Tartu Ülikooli stipendiaadina 1939. aastal Budapestis Ungari Kuninglikus Péter Pázmány Ülikoolis.
Oli 1939–1940 TÜ suu- ja hambahaiguste polikliiniku voluntäärassistent, 1940–1942 Sadala valla jaoskonnaarst ja hambaarst, 1942–1944 TÜ suu- ja hambahaiguste polikliiniku nooremassistent, 1944–1948 TÜ/TRÜ kirurgilise stomatoloogia kateedri assistent, 1948–1954 kirurgilise ja terapeutilise stomatoloogia kateedri vanemõpetaja, 1955–1958 dotsent.
Raatvere maa-alune kalmistu
Raatvere maa-alune kalmistu (ka Kalmemägi) on muinaskalmistu Tartu maakonnas Peipsiääre vallas Raatvere külas, Raatvere asulakohast 300 m kagu pool.
Kalmistu oli kasutuses 11.–12. sajandini.
Kalmeid uuriti 1981–1983 päästekaevamistel Ain Lavi juhendamisel. Kalme matustest on eriti tähelepanuväärne sepa matus (nr 15), mis on üks rohkeimate hauapanustega matuseid Eesti alal.
Kalmistu piiresse jääb ka muinsuskaitsealune rauasulatuskoht.
Teatro La Fenice
pisi|Teatro La Fenice Teatro la Fenice on ooperiteater Itaalias Veneetsias.
Seda peetakse maailma üheks olulisemaks teatriks, mis on ooperiliteratuuri arengut väga tugevalt arendanud ja edasi viinud, seda eriti 19. sajandil, kui La Fenice oli paljude bel canto ajastu kuulsate heliloojate Rossini, Bellini, Donizetti ja Verdi ooperite esiettekannete toimumispaik. Repertuaaris on alati itaalia bel canto meistrite teoste kõrval olnud kindlal kohal ka Mozarti teosed ja barokkooperid. Hooaeg kestab oktoobrist juunini. 1946. aastal hakati Guido Ballo ja Alessandro Piovesani eestvedamisel korraldama La Fenice egiidi all septembrikuus Doodžide palee sisehoovis ja teatrimajas populaarseks kujunenud kaasaegse muusika festivale "Biennale musica".
Ajalugu
18. sajandi lõpus tegutses Veneetsias seitse teatrit, millest kaks etendasid draamasid ja teised tegelesid muusikalise meelelahutusega. Luksuslikem neist oli Teatro San Benedetto. 1787. aastal läks see teater Venieri aadlike valdusse, kes kohe asusid uue ja suurema teatrimaja rajamise plaani ellu viima. 1. novembril 1789 kuulutati välja uue, fööniksina esile kerkiva teatrihoone projekti (nimetati kavaks) saamiseks konkurss. Üheksa võistleja seast valiti välja arhitekt Giannantonio Selva kava, kes üllatas žüriid puidust teatrihoone maketiga, mis on säilinud tänaseni. Uuele hoonele mõeldud alal seisnud hoonete lammutamine algas 1790. aasta aprillis Antonio Solari juhendamisel ja 174 rõduboksiga hoone ehitustööd lõpetati 1792. aasta aprillis. Teater avati ametlikult 16. mail 1792 Giovanni Paisiello ooperiga "I giuochi d'Agrigento".
Teatrihoonet on korduvalt rekonstrueeritud. 1854. aastal ehitati ümber interjöör, 1878. aastal avardati lava ja 1937–1938 muudeti teatrisaali, kus oli pärast seda 1126 (esialgse 840 asemel) kohta ja 96 loožiboksi. Teatrit peeti üheks ilusama interjööriga ooperimajaks Euroopas.
Tuleõnnetuste needus
1848. aastal tungisid mässulised revolutsionäärid teatrihoonesse ja rüüstasid kuningalooži, kuid see taastati. Kuningaloož ei kuulunud Giannantonio Selva esialgsesse plaani. Veneetsia kaotas oma iseseisvuse 1797. aasta mais Prantsuse impeeriumile. Prantslased andsid linna pärast 1797. aasta Campo Formio rahulepingut kaheksaks aastaks Austria-Ungari impeeriumile. 1805. aastal läks Veneetsia taas Prantsuse võimu alla. Esimene keiserlik loož ehitati 1807. aastal ajutiselt, et Veneetsiat külastanud keiser Napoleon saaks tulla kuulama 1. detsembril 1807 Lauro Corniani Algarotti kantaati "Il Giudizio di Giove". Keisriloožile ruumi tegemiseks lammutati kolm tavalist boksi teisel ja kolmandal rõdul. Ajutiseks ehitatud loož püsis 1849. aastani. Giuseppe Borsato projekti järgi ehitati siis senisest rikkalikumate kaunistustega suursugune loož. Seal on alles Itaalia kuningliku perekonna sümbol, kuid Savoia dünastia vapp on asendatud Veneetsia sümboli Püha Markuse lõviga.
Ööl vastu 29. jaanuari 1996 põles kahe elektriku süül (mõlemad mõisteti seitsmeks aastaks vangi) tekkinud elektrilühisest La Fenice teist korda maani maha. Teatrimaja oli sel ajal renoveerimisel, tööd lõpusirgel ning plaanis oli viia avamispidustused läbi 1. märtsil. Teatri trupp oli samal ajal andmas külalisetendusi Varssavis. Teatrihoone fassaad säilis, kuid hävisid interjöör, kostüümiladu ja dekoratsioonid. Hinnaline arhiiv, mis sisaldab ooperite originaallibretosid ja -partituure, Verdi ja teiste heliloojate kirjad jm, oli paigutatud mujale ning need ei saanud kahjustada.
Teatri ülesehitamiseks kasutati 1792. aasta jooniseid ning finantseerimine toimus valdavalt rahvusvahelise korjanduse toel. Teater taasavati 21. detsembril 2003 galakontserdiga, mida juhatas Riccardo Muti, Sellele järgnes nädala aja jooksul külalisorkestrite, poplauljate (Elton John) ja külalisdirigentide esinemised. Orkestriruumi alla rajati uus proovisaal ja konverentsiruumid. Regulaarne ooperihooaeg avati 12. novembril 2004 Verdi ooperi "La traviata" etendusega, mida juhatas Lorin Maazel.
Bachide suguvõsa
Bachide suguvõsa oli muusikaajaloos tähtsal kohal ligi kaks sajandit. Sellesse kuulus üle 50 tuntud muusiku ja rida silmapaistvaid heliloojaid, kellest kõige tuntum on Johann Sebastian Bach (1685–1750). Johann Sebastian Bach koostas ise sugupuu, mille lõpetas tema poeg Carl Philipp Emanuel Bach.
Bachide suguvõsa ei lahkunud Tüüringist, kuni Sebastiani pojad siirdusid laia maailma. Vaatamata talupojaseisuse viletsusele Kolmekümneaastase sõja ajastul säilitas suguvõsa oma positsiooni ning andis Euroopa suurimate hulka kuuluvaid muusikuid, isegi kui nende eluaegne kuulsus jäi kohalikuks. Tähelepanuväärseid muusikuid oli sedavõrd palju, et Erfurdis nimetati kõiki muusikuid Bachideks, isegi kui nad ei kuulunud kohalike Bachide perre. Nii päris Sebastian Bach suguvõsa kunstilise traditsiooni, mida ajaloolised asjaolud olid kaitsnud sajandipikkuse muusikalise käärimise eest, mis ülejäänud Euroopas oli hävitanud polüfoonilise muusika.
Johann Sebastian Bachi esivanemad
16. sajandi algusest on teada neli Bachide suguvõsa haru. 1561. aastal kuuleme Tüüringis Gotha ja Arnstadti linnade vahele jäävas Wechmari külas Hans Bachist, keda peetakse Veit Bachi isaks.
Teised enne 1685. aastat sündinud Bachid
Johann Ambrosiuse onu Heinrich Arnstadtist sai kaks poega: Johann Michael ja Johann Christoph, kes kuuluvad J. S. Bachi suurimate eelkäijate hulka. Johann Christophit peeti mõnd aega moteti "Ich lasse dich nicht" ("I will not leave you") autoriks, mida varem omistati Sebastian Bachile ning on nüüd teadaolevalt tõesti tema looming (BWV 159a). Veel üks Veit Bachi järeltulijaist, Johann Ludwig, pälvis Sebastianilt enam imetlust kui ükski teine ta esivanemaist – Johann Sebastian kopeeris kaksteist Johann Ludwigi kirikukantaati ning lisas neile mõnikord omaenese tööd.
Voldemar Särak
Lõpetas 1925. aastal Harku algkooli ja 1928. aastal Politseikooli. Töötas politseinikuna Harju-Tallinn prefektuuris ja aastatel 1940–1941 Pärnu suusavabrikus.
Põgenes märtsis 1943 Soome. Läks 1. aprillil 1943 Soome sõjaväkke, osales Jätkusõjas. Oli rindel Rajajoel III/JR47-s, seejärel väljaõppel peastaabi luureosakonnas. Astus Haukka gruppi. Juulis 1944 toimetati salaja Eestisse, oli metsavend Virumaal Haukka grupi punkris.
Langes 21. detsembril 1944 Järtu küla kandis Virumaal vangi. Põgenes koos Harri Sepikuga 25. septembril 1945 kohtumajast Tallinnas, kus talle oli mõistetud 20 aastat vangistust.
Oli uuesti metsavend Harjumaal. Tabati juunis 1947 haarangul Anija kandis, sai põgenemisel raskelt haavata. Suri operatsioonil 3. juunil 1947 vangla haiglas. Tema matmispaik ja haud pole tänaseni teada, arvatavasti asub see mõnel Nõukogude repressiivorganite erikalmistul Tallinna lähistel.
Mill Rock
pisi|Väikesaarel asunud [[fort aastal 1812]] Mill Rock on väike asustamata saar New Yorgi linnaosade Manhattani ja Queensi vahel East Riveris (Hell Gate).
Voldemar Särak
Sportlasena
Hakkas suusatamist harrastama 1926. aastal Sai 1938. aasta maailmameistrivõistlustel 18 km-s 155. ja teatesõidus 10. koha. Võitis Eesti meistrivõistlustel 1935 (I Eesti mängude talimängud) 30 km-s hõbemedali, 1938. aastal 30 km-s kuldmedali ja 1940. aastal 50 km-s pronksmedali ning teatesõidus 1940. aastal kuldmedali ja 1941. aastal Eesti NSV meistrivõistlustel pronksmedali. Osales 1940. aasta Eesti–Läti maavõistlusel.
Isiklikku
Tema noorem kaksikvend oli murdmaasuusataja Evald Särak.
Jaak Prozes
pisi|Jaak Prozes 12. veebruaril 2014 esinemas "[[Vadja keele sõnaraamatu" esitlusel Kloostri Aidas]] Jaak Prozes (sündinud 4. aprillil 1965 Tallinnas ) on eesti ajaloolane ja soome-ugri hõimuliikumise edendaja.
Haridus
Ta lõpetas keskkooli 1983. aastal, õppis ajalugu Tartu Ülikoolis aastail 1983–1991. Aastail 2015–2019 õppis Tallinna Ülikoolis ajalugu. Magistrikraad ajaloos. Alates 2019. aastast õpib Tartu Ülikoolis doktorantuuris etnoloogia erialal.
Töö ja ühiskondlik tegevus
Ühiskondlik tegevus soome-ugri liikumise raames:
2017. aasta kohaliku omavalitsuse volikogude valimistel kandideeris ta Tallinna linnavolikokku valimisliidus Vaba Tallinna Kodanik ning sai 47 häält.
2019. aasta Riigikogu valimistel kandideeris ta Eesti Vabaerakonna nimekirjas Haabersti, Kristiine ja Põhja-Tallinna valimisringkonnas ning kogus 35 häält ja ei osutunud valituks.
Beernem
Beernem on hollandikeelne vald Belgias Flandria piirkonnas Lääne-Flandria provintsis Brugge haldusringkonnas.
Beernemi pindala on 71,68 km². 2012. aastal elas vallas 15 366 inimest, mis teeb rahvastiku tiheduseks keskmiselt 214 in/km². 7. jaanuari 2005 seisuga oli 7 elanikest välismaalased.
Beernemist läheb läbi kohalik raudteeliin Oostende–Brugge–Gent–Brüssel. Bruggest ja Gentist saab ümber istuda rahvusvahelistele raudteeliinidele. Lähim lennujaam on Oostendes, aga lähim rahvusvahelisi lende vastu võttev lennujaam Brüsselis.
Johann Christoph Bach (1645–1693)
Johann Christoph Bach (22. veebruar 1645, Erfurt – 28. august 1693, Arnstadt) oli Saksa barokkajastu muusik ja helilooja.
Ta oli Christoph Bachi kolmas poeg ja Johann Ambrosius Bachi kaksikvend, samuti Johann Sebastian Bachi onu. Johann Christoph Bach oli abielus Martha Elisabeth Eisentrautiga (1654–1719) ning töötas Arnstadtis õue- ja linnamuusikuna.
1955. aasta Pärnu maleturniir
pisi|Pärnu turniiri võitja [[Paul Keres]]
1955. aasta Pärnu maleturniir oli 1955. aasta suvel Pärnus korraldatud tugevakoosseisuline maleturniir.
Pärnu maleturniirist võttis osa rida Nõukogude Liidu juhtivaid maletajaid. Turniir oli mõeldud treeninguks peatselt algava Göteborgi tsoonidevahelise turniiri eel.
Tugevuselt kujunes turniir Eesti kõigi aegade teiseks, edestades 1945. aasta Eesti NSV lahtisi meistrivõistlusi ja 1937. aasta Pärnu turniiri ning jäädes maha ainult 1947. aasta Pärnu turniirist. Lisaks Paul Keresele osalesid suurmeistritest Andor Lilienthal, Vjatšeslav Ragozin, Aleksandr Toluš ja Salo Flohr.
Osavõtjaid oli kokku 12. Lisaks viiele suurmeistrile mängisid turniiril rahvusvaheline meister Vladas Mikėnas, kaks meistrit: Aleksei Suetin (tulevane suurmeister) ja Georgi Ilivitski (märtsis lõppenud NSV Liidu meistrivõistlustel tuli esikuuikusse, seejuures edestas Kerest). Lisaks Keresele pääsesid eesti maletajaist turniirile mängima neli meistrikandidaati: Iivo Nei, Jüri Randviir, Aleksander Arulaid ja Uno Mikkov. Eesti malehuvilised eeldasid Kerese võitu ja meistrinormi täitmist mõnelt meistrikandidaadilt, eelkõige Neilt.
Keres võitiski turniiri, seda aga erakordse tulemusega – võites kõiki peale Flohri ja Randviiru. Ootamatu oli Randviiru väga hea esinemine (ei ühtki kaotust ja teine koht turniiril) ning suurmeister Toluši ebaedu. Flohr lähetati turniirilt matšile NSV Liit–Poola ja ta pidi seetõttu võistluse katkestama (jõudis mängida neli partiid, sealhulgas mängis Keresega viiki). Randviiru saadud 6 punkti kindlustasid talle teise eesti maletajana NSV Liidu meistersportlase nimetuse.
Turniiri lõpptulemus
1. Keres 9,5 punkti, 2. Randviir 6 p, 3.–6. Lilienthal, Ilivitski, Mikėnas ja Nei 5 p, 7.–8. Ragozin ja Suetin 4,5 p, 9.–10. Arulaid ja Mikkov 4 p, 11. Toluš 2,5 p, 12. Flohr 2,5 p.
Pärast turniiri
Varsti pärast Pärnu turniiri võistlesid Paul Keres ja Georgi Ilivitski 14. augustil 1955 Göteborgis alanud MM-i tsoonidevahelisel turniiril. Keres pääses sealt edasi pretendentide turniirile, Ilivitski jagas turniiril 10.–11. kohta ja jäi napilt pretendentide turniiri koosseisust välja (edasi pääses üheksa paremat).
Johannes Hiob
Johannes Hiob (17. mai 1907 Lokuta – 7. august 1942 Vorkuta vangilaager, Venemaa) oli eesti helilooja ja organist.
Tarbja kivikalmed
Tarbja kivikalmed on muistsed kivikalmed Järva maakonnas Paide linnas Tarbja külas.
Sofia Polgár
pisi|Sofia Polgár (2004) pisi|Õed Polgárid [[New York|New Yorgis (1988)]]
Tarbja kivikalmed
Kalmed asuvad Kalamehe talu maadel. Kalmeid uuriti aastail 1958–1961 Evald Tõnissoni ja Harri Moora juhendamisel. Kalmed rajati I aastatuhande I poolel ja sinna on maetud veel 11.–13. sajandil.
Sofia Polgár
Sofia Polgár (ungari keeles Polgár Zsófia; sündinud 9. novembril 1974 Budapestis) on ungari maletaja, naiste suurmeister (1989).
Tema õed on maletajad Judit Polgár ja Susan Polgár. Kolmekesi koos mängisid nad Ungari võistkonna koosseisus naiste maleolümpial 1988. aastal Salonikis ja 2000. aastal Novi Sadis, kust saadi mõlemal korral kuldmedal. Sofia mängis kolmandal laual. 1994. aastal maleolümpial Moskvas sai Ungari hõbemedali. Naiskonna teisel laual mängis Sofia Polgár.
1999. aastal abiellus ta Iisraeli suurmeistri Yona Kosashviliga. Nad elasid algul Iisraelis, seejärel Kanadas Torontos; 2012. aastal naasid nad Iisraeli.
Kvantarvuti
Kvantarvuti on arvuti, mis kasutab informatsiooni töötluseks kvantmehaanika fenomene, näiteks superpositsiooni ja põimumist, et andmeid muuta. Kvantarvuti erineb tavalisest transistoritel põhinevast arvutist. Täie jõuga kvantarvuti on praegu veel hüpoteetiline seade, selle ehitamise võimalus on seotud kvantteooria tõsise arenemisega paljude osakeste ja raskete eksperimentide valdkonnas; see töö praeguseks ajaks on esimus füüsikas. Piiratud (10 kvantbitini) kvantarvutid on juba ehitatud; kvantarvutite elemente on võimalik kasutada arvutamiste efektiivsuse suurenemisel juba eksisteerival aparaadibaasil.
Mehhiko hispaania keel
Mehhiko hispaania keel või Mehhikos räägitav hispaania keel moodustub dialektidest ja sotsiolektidest, mida räägitakse nii Mehhikos kui ka mitmetes paikades Ameerika Ühendriikides ja Kanadas, kus on tekkinud mehhiklaste kogukonnad.
Foneetika ja fonoloogia
Foneetika ja fonoloogia alapeatükk sisaldab ülevaadet Mehhiko hispaania keele häälduse mõnedest eripäradest.
Airbus A330neo
Airbus A330neo (neo: new engine option; eesti keeles: uus mootorivalik) on kahe turboventilaatormootoriga reisilennuk, mille Airbusi kontsern konstrueeris Airbus A330 baasil.
Mehhiko hispaania keel
Seseo ja yeísmo
Nagu peaaegu kogu Ladina-Ameerikas, on ka Mehhikos üldlevinud seseo ja yeísmo. Seseo on eriline hääldamisviis, kus z ja c (paiknedes e või i ees) kaotavad helilisuse ning neid hääldatakse kui tavalist s-i. Seseo on levinud Andaluusias, Kanaari saartel ja Ladina-Ameerikas. Yeísmo on häälikuühendi ll varieerumine, mille puhul hääldatakse seda kui j-i.
Airbus A330neo
Uue lennukiarenduse mootorid on võrreldavad Boeing 787 mootoritega. Lennukit esitleti 14. juulil 2014 Farnborough Airshow'l, kütusekuluks arvestati 14% vähem kulu reisija kohta. Lennukil on kaks Rolls-Royce Trent 7000 mootorit, mille kaks versiooni põhinevad A330-200 ja A330-300 lennukimootoritele, lennukaugus 15 090 km. A330neo-900 esmalend toimus 19. oktoobril 2017,  lennuk sai EASA tüübisertifikaadi 26. septembril 2018 ja esimene lennuk toimetati tellijale TAP Air Portugalile 26. novembril. A330neo-800 esmalend toimus 6. novembril 2018.
Mehhiko hispaania keel
b, d ja g säilimine
Arenenumale Mehhiko hispaania keelele on iseloomulik kõnes heliliste b, d ja g säilimine, kui need asuvad vokaalide vahel. Säilib –ado (mitte –ao) ning ka järgnevate kaashäälikuühendite hääldus:
Ebasobivaks või lohakaks peetakse hääldusi nagu cansao (õige cansado), estremo (õige extremo), testo (õige texto), adlas (õige atlas) jne.
Aspiratsioon
Andaluusia dialektile omane s-i aspiratsioon, mis levis konkistadooridega teisele poole Atlandi ookeani, pole suutnud Mehhikos kanda kinnitada. Suuremas osas Mehhikost püsib sibilant s kindlalt oma positsioonil. Vaid rannikuäärsetes piirkondades toimub hääliku s täielik kadumine või aspiratsioon, näiteks hääldub fraas dos niños kui [dóníño] (mitte [dósníños]) ning sõnas mosca ('kärbes') toimub aspiratsioon [móhka]. Mehhikos kõneldav hispaania keel on ideaalilähedane ja sama joont üritavad hoida kõik haritud kõnelejad ükskõik millises hispaaniakeelses piirkonnas. Nii kõrge keeletase võib olla tingitud sellest, et juba varakult sai riigist Nueva España asekuningriik ja ühtlasi suur kultuurikeskus. Vaid vähestel juhtudel toimub reeglitest kõrvalekaldeid.
Hiaatuste diftongeerimine
Mehhiko hispaania keeles, isegi kõrgemal tasemel, kiputakse hiaatusi /ea/, /eo/, /oa/, /oe/ diftongeerima, näiteks sõnades teatro [tjátro], peor [pjór], toalla [twáya] või poeta [pwéta]. Teistes hispaaniakeelsetes maades peetakse seda siiski halvaks nähtuseks. Keeleuurijad on täheldanud ka vokaalide kadu ja nõrgestamist, eriti kokkupuutel s-iga või enne pausi. Selline nähtus esineb aga harva.
Liidete eripärad
Grammatikas on levinuim viga kolmanda isiku ainsuses olevate asesõnade lo ja la ühildamine eelneva mitmuses oleva sõnaga. Süntagmades se lo ja se la kannab se mitmuse tähendust, kuid mitmust tähistav morfeem s, mis peaks liituma se muutumatule vormile, liidetakse hoopiski lo-le või la-le. Näide: di el libro a tus padres ('andsin raamatu sinu vanematele') -> se los di ('andsin need neile'). Sellist vigast kasutusviisi võib täheldada ka mujal hispanoameerika riikides.
Prepositsioonid
Samuti on levinud eessõnade desde ('peale, alates, saadik') ja hasta ('kuni') omapärane kasutus. Need mitte ainult ei märgi mõne pikemalt kestva tegevuse algus- ja lõpp-punkti, vaid ka hetke, mil üks või teine möödunud või lühiajaline tegevus aset leiab, näiteks regresé desde el sábado ('saabusin alates laupäevast' ehk 'olen tagasi alates laupäevast'). Eelnevat näidet võib tõlkida ka nii: 'saabusin juba laupäeval, kuigi mind oodati alles esmaspäevaks'. Selline võte võimaldab keelele intensiivsust juurde anda.
Abitegusõnade personifikatsioon
Manuel Alvar on täheldanud, et tihti personifitseeritakse abitegusõna haber (lad habēre). Nõnda muutub aluseks lause objekt, mis enne oli umbmäärane, näiteks hubo muchas fiestas ('oli palju pidusid'); hubieron muchas fiestas ('olid paljud peod'). Samad muutused võivad toimuda ka teistes sõnades, mis käituvad kui haber-i abitegusõnad, näiteks ir ja deber.
Kvantarvuti
Põhiline printsiip kvantarvutite taga on, et kvantmaailma omadusi on võimalik kasutada, et näha andmeid ning neid andmeid töödelda. Üks teoreetiline mudel on kvant-Turingi masin, tuntud ka nime all universaalne kvantarvuti. Kvantarvutid jagavad teoreetilisi omadusi, mis on sarnased mitte-determinantsete ning tõenäosus-arvutitega, nagu näiteks omadus olla korraga mitmes olekus.
Isamaa ja Res Publica Liidu Ajaleht
Isamaa ja Res Publica Liidu Ajaleht oli erakonna Isamaa ja Res Publica Liit häälekandja. Ajaleht ilmus 2006-2007. Ajakirja toimetaja oli Rain Veetõusme. Ajalehte ilmus kokku 8 numbrit.
Kvantarvuti
Kvantarvuti ehitamise idee pakkus 1980. aastal välja matemaatik Juri Manin, kes raamatu "Вычислимое и невычислимое" sissejuhatuses (lk 15) esitas kvantautomaatide idee, mida toetasid füüsikud, näiteks P. Benioff ja Nobeli auhinna laureaat Richard Feynman (kes esmalt tutvustas kvantarvutite ala aastal 1982). Kvantarvutite vajadus tekib siis, kui me üritame uurida füüsiliste meetodite abil raskeid ja paljuosakeselisi süsteeme, mis on bioloogilistega sarnased. Kvantseisundis selliste süsteemide ruum kasvab nagu arvu n eksponent, mis koosneb reaalsetest osakestest, mis teeb võimatuks nende käitumise modelleerimist klassikalistel arvutitel juba n = 10 jaoks. See oligi Feynmani jaoks põhjus ehitada kvantarvuti.
Kui baasisseisundid võivad olla raskemal kujul, siis kvantsuperpositsiooni saab illustreerida, näiteks nii: "Kujutage ette aatom, mis saaks radioaktiivselt kokku variseda määratud ajahetkel. Või ei saaks. Võime eeldada, et sellel aatomil on ainult kaks võimalikku seisundit: "kokkuvarisemine" ja "mittekokkuvarisemine",/…/ aga kvantmehaanikas aatomil saab olla ühendatud seisund – "kokkuvarisemise"-"mittekokkuvarimise" seisund, teisisõnu mitte üks ega teine, aga midagi keskel. Selline seisund ongi "superpositsioon" » . Kvantseisund saab muutuda aja jooksul kahel moel:
Kuna klassikaline seisund |j\rangle on ruumiline elektronide rühma seisund kvantpunktides, leiduvad ruumilised elektronide rühmade seisundid kvantpunktides, mis on juhendatud välisväliga V ja unitaarne operatsioon on Schrödingeri võrratuse lahendus selle potentsiaali jaoks.
Mõõtmine on juhuslik suurus, mis võtab väärtuseks tõenäosustega  vastavalt. See ongi kvant-mehaaniline Borni reegel. Mõõtmine on ainuke võimalus saada informatsiooni kvantseisundist, sest väärtusi \lambda_j me ei tea. Kvantseisundi mõõtmine ei saa olla tõmmatud kokku unitaarse Schrödingeri evolutsioonini, sest viimasest erinedes, see on pöördamatu. Mõõtmise ajal toimub nn lainelise funktsiooni kollaps, mille füüsiline loodus ei ole lõpuni uuritud. Spontaansed kahjutoovad seisundi mõõtmised mõõtmise käigus viivad dekoherentsuseni, teisisõnu unitaarse evolutsioonist kõrvalekaldele, mis on peamine takistus kvantarvuti ehitamisele (vt Füüsilised kvantarvutite ellurakendamised). Kvantmõõtmised on klassikalise juhendava arvutiga kontrollitav unitaarsete operatsioonide järjend lihtsal kujul (ühe, kahe või kolme kvantbitiga). Mõõtmise lõpus kvantprotsessori seisundit mõõdetakse, mis annabki otsitava tulemuse.
M-69
M-69 (ka Type 69 RPG) on 1969. aastal Hiina Rahvavabariigi poolt kasutusele võetud granaadiheitja. Sisuliselt on tegemist granaadiheitja RPG-7 prototüübiga, millele on tehtud teataval määral muudatusi. Granaadiheitja M-69 on universaalne jalaväejao relv, millega olenevalt kasutatavast laskemoonast on võimalik hävitada vastase soomustehnikat, õhusihtmärke, elavjõudu ja valgustada öösel maastikku.
Kvantarvuti
"Kvantparallelismi" definitsiooniks võiks olla see: "Mõõtmisprotsessis andmed kujutavad ennast kvandinformatsiooni, mis muundub klassikaliseks protsessi lõpus kvantregistri lõppseisundi mõõtmisega. Kvantalgoritmid võidavad sellega, et ühe kvantoperatsiooni kasutamisel suur hulk kvantseisundite superpositsiooni koefitsiente, mis virtuaalsel kujul koosnevad klassikalisest informatsioonist, muunduvad korraga."
M-69
Tööpõhimõte
Päästikule vajutamisel annab lööknõel löögi süütekapslile, mis plahvatades süütab heitelaengu. Heitelaengu põlemisel tekivad gaasid, mis paiskavad granaadi granaadiheitja rauast välja kiirusega 120–140 m/s. Pärast granaadi rauast väljumist avanevad stabilisaatorid, granaadi sütik liigub lahinguasendisse ning granaadiheiturile ohutul kaugusel (15 m) hakkab tööle granaadi reaktiivmootor. Granaadi lennukiirus tõuseb kuni 300 m/s. Kui granaat tabab sihtmärki, tekitab piesoelektriline sütik elektriimpulsi, mis paneb plahvatama detonaatori ning see omakorda lõhkab kumulatiivlaengu. Lõhkelaengu plahvatus tekitab kumulatiivlehtri abil kumulatiivjoa, mis läbistab takistuse. Takistuse läbimisel tekib gaaside mõjul ülerõhk, intensiivne valgus ja kuumus. Selle tagajärjel tekkinud mehaanilised purustused viivad tabatud soomuki või muu sihtmärgi rivist välja. Tankitõrjegranaadiheitjast tulistamisel tagasilööki ei teki, sest püssirohu põlemisgaasid väljuvad gaasilehtrist.
Kvantarvuti
Kvantbitid
Kvantmõõtmiste idee (Jurij Manin ja R. Feynman koosneb sellest, et kvantsüsteem N kahetasemelistest elementidest (kvantbitte) omab 2L lineaarselt sõltumatut seisundit, mis tähendab, et kvantsuperpositsiooni printsiibi tõttu sellise kvantregistri seisundite ruumiks on 2L-ne Hilberti ruum. Kvantmõõtmiste operatsioon vastab registri seisundi vektori pöördele selles ruumis. "N" kvantbitine seade mõjutab korraga 2N klassilist seisundit.
M-69
Laskemoon
Tulistatakse ülekaliibrilisi kumulatiivgranaate 84–40 A, 69–40 ja kildgranaate 69–40I. Kumulatiivgranaat läbistab soomust ja sellega on võimalik hävitada kõiki tänapäeva soomukeid, välja arvatud põhitanke. Kumulatiivgranaadid hävitavad vähemkindlustatud positsioone ja hooneid. Raudbetoon- ja kiviseintesse (näiteks kolmekordne tellissein) tekitab kumulatiivgranaat väikese, kuni 5 cm läbimõõduga augu. Kolmekordsesse tellisseina inimesele paraja läbipääsu tegemiseks on vaja vähemalt viit tabamust 1 m2 suurusega pinnale.
Mehhiko hispaania keel
Mitmuse teine isik
Mehhiko hispaania keeles ei kasutata mitmuse teist isikut ega selle vorme. Selle asemel kasutatakse mitmuse kolmandat isikut, mis tavaliselt täidab viisakusvormi ülesannet, näiteks ''¡Ay, niños! ¡Qué traviesos son ustedes!'' ('Oh, lapsed! Kui ülemeelikud Te olete!'). Seega pole üllatav, et ei tarvitata isegi mitmuse teise isiku omastavaid asesõnu (vuestro, de vosotros), vaid need asendatakse mitmuse kolmanda isiku omastavate asesõnadega (suyo, de ustedes).
Dequeísmo ja queísmo
Nii Hispaanias kui ka Ladina-Ameerikas on väga levinud dequeísmo (de que tarbetu kasutamine seal, kus tegusõna rektsioon seda ei võimalda) ja queísmo (sidesõna que kasutamine de que asemel). Neid nähtusi peetakse väga ebasobivaiks ning kõneleja harimatust näitavaiks.
Indikatiivi tulevik
Nagu paljudes hispanoameerika riikides, on ka Mehhiko hispaania keeles olemas indikatiivi tuleviku sünteetiline vorm (cantaré, cantarás, cantará, cantaremos, cantaréis, cantarán) minetanud oma tähtsuse. Selle asemel kasutatakse samatähenduslikku perifrastilist konstruktsiooni modaalverb -> eessõna -> infinitiiv, näiteks voy a cantar ('ma hakkan laulma') cantaré ('laulan tulevikus') asemel. Sellegipoolest on indikatiivi tulevik säilitanud oma rolli viisakusvormi täitmisel, näiteks ''No ha venido. Está enfermo. ('Ta ei tulnud. Ta on haige.'), No ha venido. Estará enfermo.'' ('Ta ei tulnud. Võib-olla/ilmselt on ta haige.'). Esimene neist märgib, et kõneleja on kindel, et too inimene on haige, samas kui teises lauses võib vaid eeldada, et kõneleja räägib tõtt.
Pärismaalaste keelte mõjutused
Mehhiko hispaania keelt on kujundanud ka mitmed pärismaalaste keeled, eriti nahuatl – põliste asteekide keel. Kõige rohkem on nahuatl mõjutanud siiski mehhiklaste sõnavara. Paljud nahuatlikeelsed sõnad on muutunud isegi üldkasutatavateks kõigis hispaaniakeelsetes piirkondades.
Nahuatl
Levinumad nahuatli keelest pärinevad sõnad on näiteks cacao ('kakao'), cacahuete ('maapähkel'), tocayo ('nimekaim'), petaca ('sadulakott'), nopal ('viigikaktus'), tomate ('tomat'), coyote ('koiott'), chicle ('näts'), aguacate ('alligaatorpirn' ehk 'avokaado'), hule ('kautšukipuu'), tiza ('kriit'), petate ('matt magamiseks' või 'punutud vaip'), tequila ('tekiila') jpt, millest paljud on eri teid pidi ka eesti keelde jõudnud. Siinkohal tuleks ära märkida, et pärismaalaste keeltest tuletatud sõnu on Mehhiko hispaania keeles vaid ligikaudu 300. See number erineb paikkonniti, sest igas kohalikus dialektis on omakorda kasutusel sõnu, mida mõnes teises paigas ei kasutata.
Nahuatli mõjutused fonoloogias, grammatikas ja morfoloogias
Vaatamata suurtele leksikaalsetele mõjutustele, on fonoloogias ja grammatikas nahuatli ning teiste indiaanikeelte mõjutused olnud väga väikesed. Üheks näiteks on frikatiivse helitu palataali š, mis kirjas esineb x-i kujul, näiteks nixtamal, mis tähendab juba keedetud maisi, millest saab pärast peenestamist tortiljasid valmistada. Morfoloogia valdkonnas võib välja tuua sufiksi –eco, mis pärineb nahuatlikeelsest sufiksist –ecatl. Seda kasutatakse mõningates toponüümides, nagu guatemalteco ('guatemalalane'), yucateco ('Yucatáni poolsaarelt pärinev') ja tolteco ('tolteek'). Samas tuleb tähelepanu pöörata erinevustele nahuatlist tuletatud sufiksi ja hispaania keeles juba olemas olnud homofoonse sufiksi vahel, mida kasutatakse hoopiski defektide esiletoomisel, näiteks patuleco ('inimene, kelle jalg või jalad on väärarenenud') ja chueco ('kaardunud jalgadega inimene').
Mogwase
Mogwase on linn Lõuna-Aafrika Vabariigis Loodeprovintsis Bojanala Platinumi ringkonnas, Moses Kotane valla halduskeskus.
Mehhiko hispaania keel
Arhaismid
Mehhiklaste sõnavaras võib kohata ka arhailisi keelendeid, mis kaua aega tagasi olid üldlevinud isegi Pürenee poolsaarel, kuid nüüd on unustusse vajunud. Näiteks selle asemel, et küsida ¿Cómo? ('Kuidas?') või ¿Qué dice? ('Mida te ütlesite?') kasutavad nad sõna ¿Mande? (Alvar 1996), mis on tuletatud sõnast mandar ('käskima, käsutama, korraldama, korraldusi tegema, teha laskma').
Mogwase
Mogwases kaevandatakse plaatinat.
Lõuna-Aafrika Vabariigi 2011. aasta rahvaloenduse andmetel oli Mogwase elanikest mustanahalisi aafriklasi 93,72%, India või Aasia päritolu inimesi 4,84%, värvilisi 0,74%, valgeid 0,57% ja teisi 0,14%. Tsvana keelt pidas emakeeleks 67,40% inimesi, inglise keelt 8,42%, suulu keelt 3,42%, sotho keelt 3,22%, tsonga keelt 2,62%, koosa keelt 2,61%, ndebele keelt 1,86%, venda keelt 1,86%, pedi keelt 1,64% ja afrikaani keelt 0,89%.
M-69
Laskemoon
Kui M-69 kumulatiivgranaat lõhkeb maapinnal, siis tekib plahvatuse tagajärjel maapinda väike auk ning eraldub vähesel arvul kilde. M-69 granaati on võimalik panna lõhkema ka nii, et see lendab vastu võrkaeda, mis on paigutatud positsioonide ette vähemalt 4 m kaugusele. Siis hajub kumulatiivjuga enne positsiooni. Granaadi lõhkamiseks piisab ka jämedamatest okstest, kuid paljud M-69 granaadid ei lõhke, kui tabavad sihtmärki vaid riivamisi.
Kvantarvuti
Kvantbitid
Näide:
Kui me mõõdame ainult esimest kvantsüsteemi kvantbitti, mis on, saame:
Esimeses juhtumis mõõtmine annab seisundi, teises – seisundi
Me näeme jälle, et sellise mõõtmise tulemust pole võimalik kirja panna, nagu vektor Hilberti seisundite ruumis. Sellist seisundit, milles võtab osa meie mitteteadmine sellest, milline tulemus tuleb esimesel kvantbitil, nimetatakse segaseisundiks. Meie juhtumis nimetatakse sellist segaseisundit algseisundi projektsiooniks teise kvantbitile ja pannakse kirja maatriksi kujul.
"N" kvantbittidest süsteemi üldjuhul tal on 2N klassikalist seisundit (00000…(L-nulle), …00001(L-numbreid), …, 11111…(L-ühikuid)), iga nendest saab olla mõõdetud tõenäosustega 0–100%.
Üks operatsioon kvantbittide rühmaga mõjutab kõiki väärtuseid, mida ta saab omandada, klassikalisest bitist erinevalt. See garanteeribki pretsedenditu mõõtmiste parallelismi.
Mõõtmised
Lihtsustatud mõõtmisskeem kvantarvutil: võetakse kvantbittide süsteem, mille abil kirjutatakse algseisund. Siis süsteemi või alamsüsteemi seisund muutub unitaarse muundumise kaudu, mis teeb loogilisi operatsioone. Lõpus mõõdetakse väärtus, mis ongi arvuti töö tulemus. Klassikalise arvuti traatide rolli kvantarvutis mängivad kvantbitid. Klassikalise arvuti loogiliste plokkide rolli mängib unitaarne muundumine. Sellise kvantprotsessori ja kvantmehaaniliste loogikalülitite kontseptsiooni lõi 1989. aastal J. Deutch. 1995. aastal ta leidis universaalse loogilise ploki, mille abil saab teha kõik kvantarvutused.
Baaskvantoperatsioonide abil saab simuleerida tavaliste loogiliste elementide tööd, millistest olid tehtud klassikalised arvutid. Sellepärast iga ülesande, mis oli lahendatav praegu, on kvantarvuti jaoks lahendatav peaaegu sama kiiresti. Järelikult uus arvutusskeem tuleb välja efektiivsem kui praegune.
Millega siis kvantarvuti on klassikalisest parem? Tavalise arvuti mälu põhineb bittidel, millest igaühe väärtus on 0 või 1. n bitte hoiavad seisundit ja iga aja taktil protsessor muudab neid. Kvantarvuti mälu põhineb kvantbittide jadal. Üks kvantbitt võib tähistada nulli, üht või ükskõik millist nende superpositsiooni kõikide baasseisundeid korraga. Teoreetiliselt uus skeem saab töötada palju kiirem (eksponentsiaalselt kordi suurem), kui klassikaline. Praktiliselt (kvant) Groveri andmebaasides otsimisalgoritm näitab jõulisuse ruutkasvu klassikaliste algoritmide vastu.
Algoritmid
Oli näidatud, et mitte iga algoritmi jaoks on võimalik "kvantkiirendus". Küllalt, kvantkiirenduse võimaluse saamine suvalise klassikalise algoritmi jaoks on suur haruldus.
Kuigi kvantarvutid on ikka veel lapsekingades, on tehtud eksperimente, kus kvantarvutuslikke operatsioone on läbi viidud väga väikesel arvul kvantbittidega. Jätkub nii teoreetiline kui ka praktiline uurimistöö ning paljud riiklikud ja sõjaväelised agentuurid rahastavad kvantarvuteid, loomaks kvantarvuteid nii tsiviil- kui ka militaarotstarbeks, näiteks krüptograafia vallas.
Suuremamõõtmelised kvantarvutid oleksid võimelised lahendama probleeme palju kiiremini kui "klassikaline" arvuti, kasutades praeguseid tuntumaid algoritme, näiteks kahe erineva faktoriaali liitmist ühte, et anda ta originaalväärtus, kasutades Shorsi algoritmi või mitme kvantkehaga süsteemide simuleerimist. On olemas ka kvantalgoritmid, näiteks Simoni algoritm, mis töötab kiiremini kui ükski muu klassikaline tõenäosuslik algoritm. Andes piiramatult ressursse, saab "klassikaline" arvuti simuleerida omavolilist kvantalgoritmi niimoodi, et arvutus ei riku Church-Turingi teesi. Kuigi praktiliselt pole kunagi piiramatult ressursse saadaval ning arvutuslikul baasil 500 kvantbitti oleks liiga suur, et olla esindatud "klassikalisel" arvutil, sest see vajaks 2^{500} kompleksarvu, mida peaks talletama. Nielsen ja Chuang toovad välja, et "Üritada talletada kõiki neid kompleksarve poleks võimalik mitte ühelgi "klassikalisel" arvutil.
Kvantarvutite füüsilised realiseerumised
Kvantarvuti ehitamine reaalse füüsilise aparaadi kujul on fundamentaalne füüsika ülesanne XXI sajandil. Seni eksisteerivad ainult piiratud eksemplarid (10 kvantbitti piirides). Millise etapini on üldse võimalik sellist seadet ehitada, on suur küsimus, mis on praegu uue kiiresti kasvava valdkonna nimega mitmeosakelise kvantmehaanika ala.
Potentsiaal
Kvantarvuti suudaks Shori algoritmi abil lahti murda pea kõik tänapäevased krüptograafilised süsteemid. Võime hõlpsalt lahti murda krüptograafilisi turvaelemente tooks esile tõsised turvariskid, kuna turvalised veebilehed, krüpteeritud e-post ning muud tüüpi andmed on haavatavad. Näitena võib tuua, et probleem, mille lahendamine võtab klassikalisel arvutil aega paar aastat, võtab kvantarvutil aega vaid paar sekundit.
Kuna keemia ja nanotehnoloogia toetuvad kvantmaailma arusaamistele, on võimatu neid süsteeme efektiivselt simuleerida tavapäraste vahenditega, seetõttu paljud usuvad, et kvantarvutite simuleerimisvõime saab neil aladel asendamatuks.
Suuremõõtmelise kvantarvuti ehitamisel on palju tehniliselt keerukaid väljakutseid ning siiani pole veel ehitatud kvantarvutit, mis lahendaks probleeme kiiremini kui "klassikaline" arvuti. David DiVincenzo IBM-ist on välja toonud kriteeriumid, mis iseloomustavad kvantarvuti praktilisust:
Augšciemsi raudteepeatus
Augšciemsi raudteepeatus on endine raudteepeatus Lätis Riia–Ērgļi–Madona–Lubāna–Kārsava raudteel. Peatuse hoone jääb Ropaži piirkonda ja Ropaži valda Augšciemsi küla maadele.
Peatus asus Riia jaamast 42 km kaugusel.
Peatus avati koos raudteega aastal 1935. Voldemārs Ozoliņši tüüpprojekti järgi ehitatud jaamahoone valmis aastal 1937; selle järgi rajati ka Acone raudteejaama hoone. Kivihoone esimesel korrusel asusid reisijate ootesaal ja tööruumid, korrapidaja ruumi kõrval asus ka pagasihoidla. Teisel korrusel olid jaamatööliste eluruumid. Ühtlasi asfalteeriti ka perroon. Teise maailmasõja ajal viisid raudteejaama juurde ka 600 mm rööpmelaiusega metsaveoraudteed, üks neist viis Inčukalnsi raudteejaamast Allažisse ja teine Ogre raudteejaamast Lauberesse. Ühtlasi kujunes raudteejaam metsamaterjaliümberlaadimispunkiks. Sõja järel need raudteed demonteeriti. Nõukogude perioodil rajati peatuse juurde aianduskooperatiive, mille jaoks raudtee oli esmaseks liiklusvahendiks. Enne raudtee sulgemist likvideeeriti jaamas olnud teine tee ja jaam kujunes peatuseks. Aastal 2009 suleti sealne peatus seoses raudtee sulgemisega.
Mangiidid
pisi|[[Buhhaara Emiraat|Buhhaara Emiraadi viimane valitseja Sayyid Mir Muhammad Alim-khaan (1911)]] Mangiidid (mongoli keeles Мангуд) oli mongolite hõim. Nad rajasid 14. sajandil Nogai hordi ning 1785. aastal Buhhaara emiraadi. Kuna nad ei olnud Tšingis-khaani järeltulijad, võtsid nad valitsejatiitliks khaani asemel emiiri ning rajasid enda võimu islamile. Nende hõimu nime kasutasid ka Mongolite riigi eelväeüksused. Mangiitide järeltulijad elavad mitmetes paikades kunagise Mongolite riigi aladel.
George Saville
pisi|George Saville 2014. aastal [[Brentford F.C.|Brentfordi särgis]] George Alan Saville (sündinud 1. juunil 1993 Camberleys) on Inglismaal sündinud Põhja-Iirimaa jalgpallur, kes mängib poolkaitsjana Inglismaa esiliigaklubis Millwall ja Põhja-Iirimaa jalgpallikoondises.
Ta liitus 2004. aastal Chelsea noorteakadeemiaga, kuid klubi põhimeeskonda tal Chelseas veedetud aja jooksul pääseda ei õnnestunud. Hooajal 	2012–13 mängis ta laenul Inglismaa esiliigaklubis Millwall ja järgmisel hooajal League One'i klubis Brentford. 2014. aasta augustis sõlmis ta kolmeaastase lepingu esiliigaklubiga Wolverhampton Wanderersiga. Osa hooajast 2014–15 veetis ta laenul League One'i klubis Bristol City ja osa hooajast 2015–16 taas Millwallis. Hooaja 2017–18 eel sõlmis ta klubiga püsiva lepingu. 2018. aasta augustis suundus ta pooleks aastaks laenule Middlesbrough'sse. 2019. aasta jaanuaris sõlmis ta klubiga püsiva lepingu.
2021. aasta juulis naasis Saville jällegi Millwalli, kellega sõlmis pikaajalise lepingu..
Debüüdi Põhja-Iirimaa jalgpallikoondises tegi Saville 5. oktoobril 2017 MM-i valikmängus Saksamaa vastu.
Jobbatical
Jobbatical on 2014. aastal loodud Eesti idufirma, mis algul tegeles rahvusvahelise töövahendusega, kuid 2020. aastal profileerus firmadele osutatavatele ümberasumis- ja immigratsiooniteenustele. Firma asutaja ja tegevjuht on Karoli Hindriks.
2015. aasta lõpetas Jobbatical kahjumiga 410 477 eurot. 2017. aastal kogus ettevõte 3,4 miljonit eurot investeeringuid, tõi Eestisse üle 100 tippspetsialisti ja teenis 2 miljonit eurot kahjumit. Töötajate arv tõusis 17 täiskohalt 28ni. Töövahendusplatvormil oli üle 800 000 kasutaja 196 riigist, 2018. aastal avati harukontor Singapuris. Majanduskriisi ajal kaasas firma 2,6 miljonit eurot, ehkki pidi ära jätma planeeritud agressiivse laienemise.
2020. aastaks oli Jobbatical kogunud investoritelt 7,9 miljonit dollarit, viimane investeerimisring tõi 2017. aastal 4 miljonit dollarit. Ettevõtte klientide seas on olnud Twilio, TransferWise, Pipedrive, Veriff jt. 2019. aasta augustis teatas ettevõte profiilimuutusest, millega suletakse poole miljoni erakliendi kontod ning loobutakse töövahendusest, keskendudes selle asemel ümberasumis- ja immigratsiooniteenustele, mida osutatakse ettevõtetele uute töötajate tarbeks.
JoJo Siwa
Joelle Joanie Siwa (sündinud 19. mail 2003 Omahas), tuntud kui JoJo Siwa, on Ameerika Ühendriikide laulja, tantsija, näitleja ja juutuuber.
Varajane elu
2016. aasta mais andis JoJo Siwa välja digitaalse allalaadimise jaoks mõeldud " Boomerang " ja eelmise singli "I Can Make U Dance". "Boomerang" tegeleb veebikiusamise teemaga. Selle videot on vaadatud üle 450 miljoni korra ja see on saanud üle 2,5 miljoni meeldimise.
Lemmikloomad
JoJo Siwal on koer nimega Bowbow Siwa ja Buddy Siwa
Kantküla (Aravete)
Kantküla oli küla Järvamaal Albu vallas Järva-Madise kihelkonnas. Küla asus Aravete lähedal Sääsküla kõrval. Tekkis XIX sajandi lõpul saunakülana (u 1900 Канткюля).
Belmont Island
pisi|Tehissaar aastal 2015 Belmont Island (hüüdnimega U Thant Island) on East Riveri väikseim tehissaar, mis asub ÜRO peakorteri läheduses Manhattani saare juures.
Ajalugu
pisi|Belmont Island 1906. aastal Tehissaar tekitati Steinway Tunneli ehitusel.
Hiroyuki Sakashita
Hiroyuki Sakashita (jaapani keeles 坂下 博之 Sakashita Hiroyuki; sündinud 6. mail 1959 Miuras) on Jaapani endine jalgpallur, kaitsja.
Koondisekarjäär
Jaapani jalgpallikoondises mängis ta aastal 1980 1 mängu.
Boris Šestakov
Boris Šestakov (sündinud 7. aprillil 1963 Tallinnas) on eesti karikaturist ja kunstnik.
Joonistab ka karikatuure, mida on avaldatud pilke- ja naljaajakirjas Pilkaja.
Vaike
Vaike on eesti naisenimi.
Eesnimi Vaike on pärit Andres Saali jutust "Vambola" (1889), kus see on ühe naistegelase nimi. Vaike levik algas 20. sajandi esimese aastakümne lõpul ja teise algul, esialgu kaksiknimedes (Vaike-Rosalinde jt.), alates 1920. aastast aga esmajoones üksiknimena. Nime populaarsus kulmineerus 1920. aastate teisel poolel, ka 1930–1941 püsis Vaike laiatarbenimede seas. Hiljem on nime antud harvem.
1. jaanuari 2018 seisuga oli Eestis eesnimi Vaike 1910 naisel. Vaike on Eestis populaarsuselt 91. naisenimi. Kõige populaarsem on eesnimi Vaike vanuserühmas 85+, kus neid on 10 000 elaniku kohta 102,11 ning Järva maakonnas, kus neid on 10 000 elaniku kohta 29,26. Vaike on keskmiselt 75 aasta vanune (mediaanvanus on 77).
Lätis oli 2021. aasta 30. juuni seisuga eesnimi Vaike 2 inimesel.
Elmar Saa
Elmar Saa (sündinud 26. jaanuaril 1938 Kundas) on eesti tehnikateadlane.
Elulugu
Elmar Saa on raudteelase poeg.
Lõpetas 1957 Tallinna Polütehnikumi metallide lõiketöötlemise erialal, 1963 Tallinna Polütehnilise Instituudi (TPI) õhtuse teaduskonna insener-mehaanikuna. Oli 1957–58 TPI metallide tehnoloogia kateedri laborant, 1958–59 vanemlaborant, 1959–61 õppetöökoja juhataja, 1961–71 eksperimentaaltöökoja juhataja, 1971–87 teadusliku uurimise sektori konstrueerimis-eksperimentaalosakonna juhataja ja projekti peakonstruktor, 1987–93 teadusosakonna konstrueerimisbüroo juhataja, 1993–97 TTÜ mehaanikainstituudi insener (lahkus töölt tervislikel põhjustel), 1973–75 ka TPI masinaehitustööstuse automatiseerimise kateedri ja 1975–77 peenmehaanika kateedri õppejõud.
Soome jäähokimuuseum
Soome jäähokimuuseum on jäähoki ajaloole pühendunud muuseum Soomes Tamperes.
Jäähokimuuseum annab alates 1985. aastast välja jäähokilõvi aunimetust. Jäähokilõviks nimetatakse Soomes silma paistnud jäähokimängijaid, treenereid, kohtunikke ja hokiametnikke.
Artjom Vargaftik
pisi|Artjom Vargaftik (2015) Artjom Mihhailovitš Vargaftik (Артём Михайлович Варгафтик; sündinud 2. juulil 1971 Moskvas) on Venemaa muusikakriitik, muusikaajaloolane ja tšellist.
Ta on juhtinud muusikasaateid mitmes raadiojaamas ja televisioonis ning esinenud muusikateemade kommentaatorina.
2006. aastal tema raamat "Partiturõ tože ne gorjat" (Партитуры тоже не горят).
Mogogelo
Mogogelo on linn Lõuna-Aafrika Vabariigis Loodeprovintsis Bojanala Platinumi ringkonnas Kgetlengrivieri vallas.
Johann Ambrosius Bach
Johann Ambrosius Bach (22./24. veebruar 1645, Erfurt – 20./24. veebruar 1695, Eisenach) oli saksa helilooja, Johann Sebastian Bachi isa.
Christoph Bachi (1613–1661) poeg Ambrosius sündis Saksamaal Erfurdis Johann Christoph Bachi (1645–1693) kaksikvennana. Ta töötas Erfurdis viiuldajana.
1671. aastal kolis ta koos perega Tüüringis Eisenachi, kus sai õukonnas tööd trompetimängija ja linnamuusikuna. Tema kohustuste hulka kuulus ka koraalide esitamine raekoja tornist kaks korda päevas, kirikumuusikute abistamine paastupäevadel ning kohalike ürituste saatmine muusikaga.
1684. aastal palus Johann Ambrosius Bach edutult end ametist vabastada, et võtta vastu töökoht kodulinnas.
Oma esimese naise Maria Elisabeth Lämmerhirtiga abiellus ta 1. aprillil 1668 ning sai kaheksa last. Neli neist said muusikuteks, teiste seas ka Johann Sebastian.
Johann Ambrosius Bach suri Eisenachis 1695. aastal.
Kārde raudteepeatus
Kārde raudteepeatus on endine raudteepeatus Lätis Riia–Ērgļi–Madona–Lubāna–Kārsava raudteel. Peatuse hoone jääb Sigulda piirkonda ja Mālpilsi valda.
Peatus asus Riia jaamast 45 km kaugusel.
Peatus avati 30. juunil 1936. Ühtlasi rajati sinna reisijate tarbeks ka puidust ootepaviljon Peatus avati Kardese talu juurde. Aastal 2009 suleti sealne peatus seoses raudtee sulgemisega.
WebKit
WebKit on küljendusmootor veebilehtede visualiseerimiseks veebibrauserites. See on aluseks Apple brauserile Safari ning tarkvara edasiarendatud versiooni kasutavad ka Chromiumil põhinevad brauserid nagu näiteks Google Chrome ja Opera. WebKiti HTML ja JavaScript kood on teekide KHTML ja KJS edasiarendused.
Roosevelt Island
Roosevelt Island on New Yorgi linnas East Riveri estuaaris asuv kitsas ja 3,2-kilomeetri pikkune saar. Saar asub Manhattani ja Long Islandi saare vahel ja sellel elab 11 661 inimest (2010. aasta rahvaloenduse andmetel).
Lapidaarium
Lapidaarium on raidkivide kogu (ladinakeelsest sõnast lapis 'kivi), mis sisaldab raiddekooriga ehituskive ja -detaile ja kivist skulptuure, reljeefe, epitaafe, hauaplaate, sarkofaage jm ning nende fragmente. Lapidaarium võib olla korraldatud eraldi ekspositsioonina muuseumis või olla osa arheoloogiakogust.
Sergio Ramírez
pisi|Sergio Ramírez (2018) Sergio Ramírez Mercado (sündinud 5. augustil 1942 Nicaraguas Masatepes) on Nicaragua kirjanik ja poliitik, Nicaragua valitseva hunta liige aastail 1979–1985.
Elulugu
Sergio Ramírez sündis 5. augustil 1942 Masatepes. Aastal 1860 avaldas ta Leónis ilmuvas ajakirjas Ventana oma esimese lühijutu. Aastal 1963 avaldas ta oma esimese raamatu, mis oli sisuliselt jutukogumik. Kolm aastat hiljem ilmus tema esimene romaan. Aastal 1864 omandas ta Nicaragua Rahvuslikus ülikoolis juristi diplomi. Selsamal aastal abiellus ta ka Gertrudis Guerrero Mayorgaga. Neil sündis kolm last: Sergio, María ja Dorel.
Lapidaarium
Näiteid Eestist
Eestis on tuntumad lapidaariumid Raidkivimuuseum, lapidaarium Kaarma kirikus (osa kive kiriku müürides) ja kirikuaias, kunagine Dominiiklaste Kloostri Muuseum, Tallinnas Katariina käigus eksponeeritud raidkivid.
Sergio Ramírez
Elulugu
1977. aastal sai Sergio Ramírez Kaheteistkümne Grupi liider. Tegemist oli ärimeeste, vaimulike ja intellektuaalidega, kes toetasid avalikult Sandinistliku Rahva Vabastamise Rinde võitlust Somozade režiimi vastu.